cyanic-selkie/wikianc huggingface dataset:
Kārlis Skalbe
Literārais mantojums
2007.-2008. gadā izveidotajā Latvijas kultūras kanonā iekļauts K. Skalbes pasaku krājums "Ziemas pasakas". 2014. gadā TV šovā "Lielā lasīšana" par populārāko grāmatu latviešu lasītāju vidū atzīta K. Skalbes pasaka "Kaķīša dzirnavas".
Nāve (nozīmju atdalīšana)
Nāve var būt:
Abinieki
Morfoloģija
Abinieki ir primitīvākie sauszemes mugurkaulnieki, kas vēl saglabājuši saistību ar ūdens vidi. Attīstības sākumā abinieki uzturas ūdenī, bet pieaugušie īpatņi – galvenokārt uz sauszemes. Tāpat kā sauszemes dzīvniekiem, abiniekiem raksturīgi piecpirkstu locekļi ar lodveida locītavām, galvaskauss, kurš kustīgi pievienojas pie mugurkaula ar diviem locītavas pauguriem. Aukslēju-kvadrātskrimslis saaug ar smadzeņu kapsulu (autostilija), un piekars pārveidojies dzirdes kauliņā - kāpslītī. Elpošanas orgāni ir plaušas un āda. Tā kā abinieki elpo ar plaušām, attīstās divi sirds priekškambari un divi asinsrites loki. Bet tie elpo arī ar ādu, tādēļ asinsrite ir jaukta, jo arteriālās asinis ieplūst kā caur kreiso (no plaušām), tā arī labo (no ādas) sirds priekškambari vienā kambarī. Bez iekšējās auss ir arī vidusauss, un skaņu viļņi tiek uztverti gaisa vidē. Galvas smadzenēs progresīvi attīstītas priekšējās smadzenes, tās iedala divās puslodēs; smadzeņu jumtā ir smadzeņu viela.
Izvadsistēma
Izvadsistēma abiniekiem sastāv no divām sarkanbrūnām nierēm, kas atrodas ķermeņa dobumā katrā pusē mugurkaulam, no urīnvadiem un urīnpūšļa. Nierēs no asinīm izdalās organismam nederīgās vielas, kas pa urīnvadiem nonāk kloākā, bet no tās - urīnpūslī. Kad urīnpūslis piepildījies, urīns caur kloāku tiek izvadīts ārvidē.
Nervu sistēma
Nervu sistēma abiniekiem, tāpat, kā zivīm, sastāv no galvas un muguras smadzenēm un no tām atejošiem nerviem. Galvas smadzenēm ir tādi paši nodalījumi. Taču abiniekiem ir labāk attīstītas priekšējās smadzenes jeb galasmadzenes, bet vājāk - smadzenītes. Smadzenītes attīstās vājāk tāpēc, ka abiniekiem vienveidīgākas kustības. Abinieku uzvedības pamatā dominē beznosacījuma refleksi, bet nosacījuma refleksi izstrādājas tikai pēc ilgstoša beznosacījuma un nosacījuma kairinātāju apvienojuma.
Ekoloģija
Abinieki ir poikilotermi (aukstasiņu) dzīvnieki, t.i. to ķermeņa temperatūra ir nepastāvīga un atkarīga no ārējās vides temperatūras. Abinieku eksistence stipri atkarīga arī no apkārtējās vides mitruma. To nosaka ādas elpošanas lielā nozīme abinieku dzīvē, kas papildina, bet dažkārt pilnīgi aizvieto nepilnīgo plaušu elpošanu. Kailā abinieku āda vienmēr ir mitra, jo skābekļa difūzija var notikt tikai caur ūdens plēvīti. Iztvaikošana no ādas virsmas pastāvīgi pazemina ķermeņa temperatūru, tāpēc iztvaikošanas dēļ ķermeņa temperatūra parasti ir par 2—3° zemāka par vides temperatūru (stipri sausā gaisā līdz pat 8—9°). Tā kā abinieki tik stipri atkarīgi no mitruma un temperatūras, to gandrīz nemaz nav tuksnešos un piepolārās zemēs, turpretī virzienā uz ekvatoru abinieku sugu skaits stipri pieaug, un mitrajos un siltajos tropu mežos to ir ārkārtīgi daudz.
OFDM
OFDM plato pārraides kanālu sadala daudzos šauros kanālos. Lai arī teorētiski raidītāju (un uztvērēju) varētu uzbūvēt no liela daudzuma mazu raidītāju (vismaz modulatora bloku), tas nav praktiski, jo parasti lietotais kanālu skaits ir liels (802,11 a un g lieto 54 kanālus, DVB-T (Latvijas ciparu televīzijas standarts) lieto ~8000 kanālus) tāpēc signālu modulē un demodulē ar signālu procesoru. Katru no kanāliem tālāk modulē ar kādu ciparu modulācijas metodi (teorētiski varētu arī ar analogo modulāciju). Dažādiem kanāliem var lietot dazādus modulācijas veidus (la panāktu lielāku datu caurlaidību vai noturību pret traucējumiem).
Mērķis
Mērķis var būt:
Lohnesa ezera briesmonis
Pirmie Lohnesa ezera briesmoņa novērojumi tika reģistrēti jau 1930. gados, kas ļāva Lohnesa ezeram kļūt par nozīmīgu tūrisma objektu. Lohnesa ezera briesmoņa eksistenci mūsdienās galvenokārt uzskata par mītu. Lai arī ir dokumentēti vairāki radījuma redzēšanas gadījumi, tomēr tie galvenokārt tiek uzskatīti par safabricējumiem vai redzes ilūzijām. Viena no galvenajām interpretācijām, kas tomēr pieļauj Lohnesa ezera briesmoņa eksistenci, ir, ka tas varētu būt kāds izdzīvojis pleziozaura īpatnis.
Maskavas CSKA (hokejs)
Klubā savulaik spēlējuši tādi spēlētāji kā Helmuts Balderis, Pāvels un Valērijs Burē, Sergejs Fjodorovs, Vjačeslavs Fetisovs, Aleksandrs Frolovs, Valērijs Harlamovs, Boriss Mihailovs, Vjačeslavs Kozlovs, Igors Larionovs, Aleksandrs Mogiļnijs, Vladislavs Tretjaks, Sergejs Zubovs un daudzi citi.
Rīgas sargi
"Rīgas sargi" ir Latvijā uzņemta vēsturiska filma par 1919. gada novembra notikumiem Latvijas brīvības cīņu laikā. Filma uzņemta no 2004. līdz 2007. gadam, īpaši filmas uzņemšanas vajadzībām uzceltā kinopilsētā Cinevilla. "Rīgas sargi" jau piektajā tās rādīšanas nedēļā kļuva par skatītāko latviešu filmu, kas tapusi pēc neatkarības atgūšanas, kad to bija noskatījušies vairāk nekā 123 000 skatītāju.
Vēsturiskā precizitāte
Filmas autori atzina, ka pilnīgi precīzi atainot vēsturiskos faktus neesot bijis iespējams. Filmā ir šādas neprecizitātes:
Arizona
Iedzīvotāji
Pēc tautas skaitīšanas datiem 2010. gadā štatā bija 6 392 017 iedzīvotāju. 72,9% no štata iedzīvotājiem, kas vecāki par 5 gadiem, kā pirmo ģimenē lietoto valodu minēja angļu valodu, 20,8% — spāņu, bet 1,48% — navahu valodu. Tikai divos ASV štatos — Aļaskā un Ņūmeksikā — bija lielāks pamatiedzīvotāju valodu lietotāju skaits. Štata etniskais sastāvs bija šāds: baltie (73 %), afroamerikāņi (4,1 %), indiāņi (4,6 %), aziāti (2,8 %), Havaju un Okeānijas iedzīvotāji (0,2 %), citas rases pārstāvji (11,9 %), divu vai vairāku rasu pārstāvji (3,4 %).
The Cranberries
The Cranberries ieguva starptautisku atzinību jau ar savu debijas albumu Everybody Else Is Doing It, So Why Can't We?. Vēlāk kļuva par vienu no 1990. gadu veiksmīgākajām rokgrupām, Amerikas Savienotajās Valstīs vien pārdodot 14,5 miljonu albumu eksemplāru un ar četriem albumiem iekļūstot starp pirmajām divdesmit vietām Billboard 200 albumu topā.
Turcijas Grand Prix
2006. gada Turcijas GP izcēlās skandāls apbalvošanas ceremonijas laikā. Balvu uzvarētājam pasniedza Mehmets Ali Talats, vienīgi Turcijas atzītās Ziemeļkipras prezidents. FIA sodīja organizatorus, liekot viņiem samaksāt 5 miljonus ASV dolāru. Kādu laiku pat bija apdraudēta Turcijas GP palikšana kalendārā. Vēlāk Bērnijs Eklstons nopirka trasi.
Selenīts (minerāls)
Selenīts ir raksturīgs daudzās pasaules alās atrodams minerāls. Skaists selenīts atrodams Rietumukrainas lielajās alās, Vācijā un citur.
Ģipsis
Fizikālās un ķīmiskās īpašības
Šādu daļēji dehidratētu ģipsi sauc par kalcija sulfāta hemihidrātu jeb kalcinēto ģipsi ( CaSO 4·½H2O).
Kolorādo
Kolorādo robežojas ar Jūtas, Kanzasas, Nebraskas, Ņūmeksikas, Oklahomas un Vaiomingas štatu.
Raimonds Gabrāns
Trenera karjera
Pēc karjeras beigām kļuvis par treneri, kopš 2021. gada kā galvenais treneris vada Nacionālās basketbola līgas vadošo klubu Gulbenes "Buki", stājoties bijušā komandas biedra Artūra Brūniņa vietā. 2022.—2023. gada sezonas regulārajā čempionātā Gulbenes "Buki" uzvarēja Austrumu grupā, kļūstot par pirmo komandu Nacionālās basketbola līgas vēsturē, kas visu regulāro sezonu aizvadījusi bez zaudējumiem.
Līlends Melvins
1998. gadā tika uzņemts NASA astronautu kandidātu grupā.
Otrais Melvina kosmiskais lidojums notika 2009. gada novembrī misijā STS-129.
Teiču dabas rezervāts
Zonas
Rezervāta teritorijā noteiktas sekojošas funkcionālās zonas: stingrā režīma zona un regulējamā režīma zona. Stingrajā režīma zonā nav pieļaujama nekāda saimnieciskā darbība, aizliegta uzturēšanās (drīkst apmeklēt tikai izpētes un aizsardzības nolūkos). Regulējamajā režīma zonā aizliegts uzturēties bez administrācijas izsniegtas atļaujas, veikt jebkādu mežsaimniecisko darbību (izņemot ainavu veidošanas cirti) un noteikti arī citi ierobežojumi. Zona izveidota, lai nodrošinātu sugu un biotopu daudzveidību, ekosistēmu dabisku attīstību, pastāvot minimālai antropogēnai slodzei, lai pētītu ekosistēmu attīstību un to elementus. Lai mazinātu saimniecisko un sociālo ietekmi uz rezervāta ekosistēmām, ap to pa apkārtējiem valsts nozīmes autoceļiem noteikta ārējā aizsargjosla. Šī josla neatrodas rezervāta administrācijas pārvaldījumā, aizsargjoslā noteikti salīdzinoši niecīgi saimnieciskās darbības ierobežojumi — aizliegtas medņu, rubeņu un zosu medības, ūdens hidroloģiskā režīma maiņa, toksisku un mutagēnu ķīmisko vielu vai produktu lietošana.
Regulējamās zonas aizsardzības režīms pašlaik ir visai tuvs stingrās zonas režīmam (protams, ņemot vērā, ka šī zona ir cilvēkiem ērtāk sasniedzama). Antropogēnā ietekme tajā ir salīdzinoši maza (uzskaitīta nozīmīgākā):
Pļavas un zālāji
Mindaugas sala atrodas meža masīva iekšienē. Tur pašlaik atrodas vienīgā apdzīvotā mājvieta rezervātā. Pļavas — ap 25 ha, mozaikveidīgi novietotas un lielākajā daļā pārmitras (taču ilgstoši pļautas vai apganītas).
Letu gals
Letu gals vai Letu zeme (de) 13.—16. gadsimtā bija pārsvarā letu apdzīvotā Rīgas arhibīskapijas daļa Daugavas labajā krastā, ko no arhibīskapijas "Līvu gala" (Livland) atdalīja Livonijas ordenim piederošais Gaujas koridors. Saplūstot agrāko Jersikas un Tālavas letgaļu ar Daugavas līvu valodām, šajā teritorijā izveidojās latviešu valoda, kas līdz 16. gadsimtam kļuva par Livonijas konfederācijas dienvidu daļas zemnieku kopējo valodu.
Izveide
Pēc Letijas (1210) un Tālavas dalīšanas līgumu (1224) nosacījumiem agrākie letu kungi kļuva par bīskapa Alberta vasaļiem. 1211. gadā bīskapa Alberta tiesā bija letgaļu Asotes, Lepenes un Autīnas pilsnovadi (castra Aszute, Lepene, Autenine), bet Zobenbrāļu ordeņa tiesā Alenes, Zerdenes, Nigastes un Cesvaines pilsnovadi (castra Alene, Zerdene, Negeste, Sessowe). 1213. gada sākumā Rīgas bīskaps Alberts apmainīja dažus pilsnovadus ar Zobenbrāļu ordeni: pēdējais ieguva visu Autīnas pilsnovadu, bīskapa desmito tiesu Aizkrauklē un divus ciemus; turpretim ordenis atsacījās bīskapam par labu no Kokneses, Gardenes, Nigastes, Mārcienas, Cesvaines un dažiem Aiviekstes pilsnovadiem.
Pārvaldes centrs
Sākumā arhibīskapi uzturējās īpašā namā pie Rīgas Doma, bet no 14. gadsimta arhibīskapa rezidences Letu galā bija Raunas pils (Ronnenburg, apmēram no 1420. gada galvenā rezidence) un Kokneses pils. Arhibīskaps Raunā ļāva rezidēja no Miķeļiem līdz februārim. No februāra līdz Vasarsvētkiem arhibīskaps uzturējās Limbažos (Lemsal), bet līdz Miķeļiem Koknesē (Kochenhusen).
Keine Lust
Videoklips
Videoklipā novecojuši, aptaukojušies un ar dzīves apnikumu nomocīti grupas dalībnieki, izņemot Flaki, kurš ir slimīgi tievs, ar saviem limuzīniem atbrauc uz noteiktu vietu, lai uzspēlētu kopā dziesmu "Keine Lust".
Dziesmu saraksts
UK CDS Part 2(DVD)
Nominācijas
Videoklips tika nominēts MTV Eiropas Mūzikas Balvai (en), 2005. gada novembrī.
Lilita Zatlere
Biogrāfija
1971. gadā uzsākusi darba gaitas sporta un kultūras preču tirdzniecības uzņēmumā "Mākslas antikvariāta veikals", kur līdz 1993. gadam bijusi prečzine. No 1992. līdz 1993. gadam Zatlere bijusi arī eksperte Rīgas pilsētas Centra rajona izpildkomitejas Represēto pilsoņu mantisko zaudējumu kompensāciju izmaksas komisijā. No 1995. līdz 2007. gadam vadījusi individuālo komersantu "Ortopēdijas privātprakse", kas piegādājis Zatlera vadītajai Traumatoloģijas un ortopēdijas slimnīcai mugurkaula implantus.
Mengilikke
Mengilikke (kk) ir kazahu vokālista un talantu šova SuperStar KZ uzvarētāja Almas Kiškenbaijeva 2006. gadā izdotais albums. Tas tika ierakstīts 2 gadu garumā. Albumā ir četri singli, un katram ir savs mūzikas video.
Reformācija
Reformācijas priekšnoteikumi un cēloņi
Īsi pirms reformācijas īpaši populāra bija atlaidu pārdošana, kam bija jāatbrīvo dvēseles no reliģiska soda purgatorijā, un ne tikai paša pircēja dvēsele nākotnē, bet arī mirušo tuvinieku dvēseles. Arī pret šo naudas vākšanas veidu ļaudis bija protestējuši jau pirms Lutera. Attiecīgo zemju laicīgie valdnieki nepretojās atlaidu pārdošanai, ja daļa ienākumu nonāca viņu kasēs. Kamēr ienākumi palika uz vietas, viss bija kārtībā, bet, kad sāka pārdot atlaidas tālākejošiem mērķiem, piemēram, Svētā Pētera bazilikas būvei Romā, pret kuru Luters protestēja, vispārējā pretestība pieauga gluži ekonomisku iemeslu dēļ. Atlaidu pārdošana turpinājās, līdz vietējie laicīgie valdnieki nebija atraduši labāku veidu, kā iegūt ienākumus no reliģijas. Un šāds jauns un efektīvs līdzeklis radās pavisam drīz: reformācija atļāva slēgt klosterus un atsavināt Baznīcas īpašumus.
Mārtiņš Luters un vācu reformācija
Konflikta sākumu izraisīja t.s. "jubilejas atlaidas", kuras izsludināja Romas pāvests 1517. gadā, lai savāktu līdzekļus Svētā Pētera bazilikas celtniecībai Romā. Saksijā to organizēja Maincas arhibīskaps Albrehts, kas reizē bija arī Magdeburgas bīskaps, un Augsburgas baņķieris Jakobs Fugers. Atlaidas pārdeva pieredzējis atlaidu pārdevējs sprediķotājs Johans Tecels.
Žans Kalvins un Ženēvas reformācija
Kalvins un viņa sekotāji vēlējās uzlabot sabiedrības morāli. Viņš domāja, ka ticība nav saistīta tikai ar prātu, tā maina katra cilvēka darbību un saskaņo to ar Dieva likumu. Dieva izredzētajiem jādzīvo tā, lai tas labpatiktu Dievam. Kalvins pūlējās šo mērķi sasniegt ar konsistorijas palīdzību, kura sastāvēja no vecākajiem un mācītājiem un kuru vadīja 4 sindiki. Konsistorija ieviesa stingru tikumisku disciplīnu un sodīja katru morālu un reliģisku pārkāpumu: par neiešanu uz baznīcu — 2 sū soda naudas, par "nešķīstu dzīvošanu" — sešas dienas pie ūdens un maizes un 60 sū soda naudas. Vēlāk ļaudis sodīja arī par Kalvina un konsistorijas kritizēšanu.
Angolas karogs
Valsts karoga paraugs bija marksistiskās atbrīvošanas kustības MPLA karogs, tas arī ir sarkanmelns, vienīgi uz tā nav zobrata un krūmu naža - tikai dzeltena zvaigzne. Zobrats un krūmu nazis tika aizgūts no PSRS karoga. Par nacionālo karogu to apstiprināja pēc neatkarības atgūšanas no Portugāles, 1975. gada 11. novembrī.
Remembering Bud: Cleopatra's Dream
Dziesmu saraksts
Visas Bada Pavela kompozīcijas izņemto atzīmētās:
Račas klosteris
Ārējās saites
Par klosteri (serbu, daļēji angļu valodās)
Malnavas pagasts
Apdzīvotās vietas
Lielākās apdzīvotās vietas ir: Malnava (pagasta centrs; 402 iedz.), Bozova (87 iedz.), Lemešova (75 iedz.), Soldoni (73 iedz.), Novoselki (71 iedz.), Lielā Zeļčeva (64 iedz.), Nesteri (45 iedz.).
Mākoņkalna pagasts
Mākoņkalna pagasts ir Rēzeknes novada teritoriāla vienība tā dienvidos. Robežojas ziemeļos ar Maltas, Lūznavas un Čornajas pagastiem, austrumos ar Kaunatas pagastu, dienvidos ar Krāslavas novada Andzeļu un Andrupenes pagastiem, rietumos ar Pušas pagastu. Pagasta centrs atrodas Lipuškos.
Kultūras pieminekļi
Pagasta teritorijā atrodas piecpadsmit valsts nozīmes un četri vietējās nozīmes kultūras pieminekļi
Valsts nozīmes arheoloģijas pieminekļi:
Šerona Teita
1968. gadā viņa aprecējās ar poļu izcelsmes kinorežisoru Romanu Polaņski. Kad viņa bija grūtniecības astotajā mēnesī, 1969. gada 9. augustā viņas un Polaņska īrētajā Losandželosas mājā kopā ar vēl četriem mājas viesiem viņu zvērīgi nogalināja tur iebrukusī banda Čārlza Mensona vadībā.
Marks Reki
Pēc 2010.—2011. gada sezonas beigām viņš paziņoja par karjeras beigšanu.
Saskaņas Centrs
Vēsture
Līdz 2014. gadam apvienība piedalījās visās Saeimas, pašvaldību un Eiropas Parlamenta vēlēšanās. 2014. gada Eiropas Parlamenta vēlēšanās apvienība nepiedalījās un to veidojošās partijas izvirzīja katra savu deputātu kandidātu sarakstu.
Rīgas Futbolklubs
No 1992. līdz 1994. gadam RFK nosaukumu izmantoja cits klubs - FK Auda.
Gotika
Gotika Latvijā
Latvijas gotisko glezniecību ietekmējusi Hanzas savienības māksla, kā tas pamanāms, piemēram, Rīgas Doma baznīcas ziemeļu puses 14. gadsimta freskās.
Pasaules kauss biatlonā
Pasaules kauss ir vienas no svarīgākajām sacensībām biatlonā kopā ar olimpiskajām spēlēm un Pasaules čempionātu.
Tiaņdzjiņa
19. gadsimta beigās un 20. gadsimta sākumā pilsētā darbojās Tiaņdzjiņas ārzemju koncesijas.
Latvijas Dabas fonds
Latvijas Dabas fonds ir nevalstiska dabas aizsardzības organizācija, kas 1990. gadā tika dibināta ar mērķi saglabāt Latvijas dabas daudzveidību. Lai to īstenotu, Latvijas Dabas fonds darbojas dabas aizsardzības praktiskajā nodrošināšanā, izstrādājot retu, apdraudētu sugu un īpaši aizsargājamo dabas teritoriju aizsardzības projektus, piesaistot finansējumu un nodrošinot to realizāciju. Fonds arī piedalās vides politikas veidošanā, tieši lobējot likumdošanas procesu un izglītojot sabiedrību par vides aizsardzības jautājumiem. Organizācijas birojs atrodas Rīgā, Blaumaņa ielā 32-8.
Lai efektīvāk sasniegtu izvirzītos mērķus, Latvijas dabas fonds ir vairāku starptautisku vides organizāciju biedrs: Eiropas Vides Birojs (EEB), Centrālās un Austrumeiropas Darba grupa bioloģiskās daudzveidības uzlabošanai (CEE-WEB) un Planta Europa.
Fluorīts
Izmantošana
Savu vērtīgo īpašību un lieliskā izskata dēļ fluorīts nereti dažās kultūrās tika vērtēts augstāk par zeltu. Agrāk uzskatīja, ka fluorīts telpās kliedē slimības, ārstē nervu sistēmas traucējumus.
Saskarsme
Saskarsme, saziņa jeb komunikācija (no la — 'dalīties') ir vairāku cilvēku vai sabiedrības grupu savstarpēja mijiedarbība, informācijas (domu, jūtu u.c.) apmaiņa gan runas, gan žestu veidā.
Mainca
Sabiedriskais transports
Maincas sabiedriskā transporta tīkls satur 3 tramvaja līnijas un 21 autobusu līniju. Tās apkalpo Maincas Satiksmes kompānija (Mainzer Verkehrsgesellschaft, MVG). Ļoti cieša sadarbība notiek ar Vīsbādenes kolēģiem - ESWE Satiksmes kompāniju. Abu pilsētu satiksmes līnijas daļēji pārklājas, ir izveidotas vairākas autobusu līnijas, kas savieno abas pilsētas, tādējādi ļaujot pasažieriem nokļūt no vienas pilsētas otrā izmantojot parasto pilsētas tarifu braucienam. ESWE Satiksmes kompānijas transportlīdzekļiem ir iedalīti numuri līdz 49, savukārt Maincas Satiksmes kompānijas transportlīdzekļiem ir numuri sākot ar 50.
Valzirgs
Barība
Valzirgiem patīk seklie okeāna līči, un tie barojas, pārmeklējot jūras dibenu. Tas nemīl nirt dziļi, salīdzinot ar citiem airkājiem; dziļākais reģistrētais dziļums ir apmēram 80 m. Tomēr valzirgs zem ūdens var uzturēties līdz pusstundai. Valzirgs ēd visu, ko var atrast, un barojas ar vairāk nekā 60 dažādām jūras iemītnieku sugām; tās ir garneles, krabji, cauruļtārpi, mīksti koraļļi, tunikāti, jūras gurķi, dažādi moluski. Tomēr tam vislabāk garšo moluski, un valzirgs, tos meklējot, rūpīgi pārrok jūras dibenu ar purnu un airkājām.
Moldovas Futbola federācija
Moldovas Futbola Federācija (FMF) (rumāņu val.: Federaţia Moldovenească de Fotbal) ir galvenā par futbolu atbildīgā organizācija Moldovā. Tā organizē nacionālo futbola čempionātu, Moldovas Nacionālo Divīziju, kā arī atbild par Moldovas futbola izlasi. Federācija tika dibināta 1990. gadā, bet tikai pēc Moldovas neatkarības iegūšanas to uzņēma FIFA un UEFA saimē. FMF galvenā mītne atrodas Kišiņevā.
Čerepovecas "Severstal"
Vēsture
Izveidots 1956. gadā, klubs vairākas reizes mainījis savu nosaukumu, līdz 1994. gadā kļuvis par Čerepovecas "Severstal". 2002.—03. gada sezonā komandai izdevās sasniegt Krievijas Superlīgas finālu, tajā piekāpjoties Jaroslavļas "Lokomotiv" vienībai, bet 2001. gadā klubs izcīnīja bronzas medaļas.
Baroka literatūra
Iezīmes
Baroka literatūrā liela nozīme bija virtuozitātei un formas meistarībai. Tā izceļas arī ar krāšņu un smalku tēlainību (īpaši attīstījās metafora un hiperbola). Baroka literatūra bieži vien ir alegoriska rakstura.
Pārstāvji
Kā Vācijas nozīmīgākie baroka pārstāvji minami Andreass Grifijs (1616—1664), Martins Opics (1597—1639), Angeluss Silēzijs (1624-1677), Kristiāns Hofmans fon Hofmansvaldaus (1617—1679), Pauls Gerharts (1607—1676), Hanss Jakobs Kristofels fon Grimmelshauzens (1621—1676).
Manometrs
Manometru veidi
Pēc konstrukcijas manometrus iedala deformācijas, šķidruma, virzuļu un elektriskajos, eksistē arī citu veidu manometri.
Stoka-Vatsona modelis
Stoka-Vatsona modelis - ir ekonometriskais faktoru modelis. Modelis ļauj pētniekam izmantot lielu statistisko informāciju ekonomisko kopsakarību pētīšanā un prognozēšanā. Faktoru modeļu galvenā ideja ir reducēt lielo mainīgo skaitu N faktoru skaitā q tā, lai q būtu daudz mazāks nekā mainīgo skaits N (q << N).
Pnompeņa
Ģeogrāfija
Pnompeņa atrodas Kambodžas dienvidcentrālajā apgabalā, Kandalas provincē. Pilsēta atrodas Tonlēsāba ezera un Mekongas upes krastos. Upe pilsētu nodrošina ar svaigu ūdeni un resursiem, kas nepieciešami pilsētas ikdienas dzīvei. Pnompeņa un tās apkārtne atrodas līdzenumā, kas bieži mēdz applūst. Lai gan Pnompeņa atrodas 11,89 metrus virs jūras līmeņa, musonu sezonas laikā pilsēta mēdz pārplūst, Mekongas upei izejot no krastiem. Pilsētas ģeogrāfiskās koordinātas ir 11,55° Ziemeļu platums un 104,91667° Austrumu garums, tās kopējā platība sasniedz 678,46 kvadrātkilometrus. Lauksaimniecības vajadzībām izmantojamās zemes ir samērā nedaudz — 34,685 kvadrātkilometri.
Mila Kūnisa
Mila Kūnisa (en, īstajā vārdā Milena Kuņisa (uk); dzimusi Čerņivcos) ir Ukrainā dzimusi ebreju izcelsmes amerikāņu aktrise. Uz ASV ģimene emigrēja pēc PSRS sabrukuma 1991. gadā. Viņa plašāk pazīstama ar savām lomām televīzijas seriālos, kā ir arī ierunājusi animācijas filmu varoņus (piemēram, Megu Grifinu seriālā "Mana trakā ģimene" un Taņu videospēlē Saints Row).
Berlīnes "Eisbären"
Vēsture
Laika posmā no 1990. līdz 1994. gadam komanda spēlēja Vācijas 1. Bundeslīgā, vienu sezonu aizvadot zemākajā 2. Bundeslīgas turnīrā. 1992. gadā komanda tika pārdēvēta par Berlīnes "Eisbären". 1996.—97. gada sezonā komanda sezonu noslēdza kā Vācijas hokeja līgas fināliste. 2003. un 2004. gadā "Eisbären" regulāro sezonu noslēdza pirmajā vietā, taču līgas čempiones titulu nespēja izcīnīt. Pirmo Vācijas līgas titulu koamnda izcīnīja 2005. gadā. Turpmākajos gados komanda izcīnīja vēl vairākus Vācijas čempiones titulus.
Mercury-Atlas 7
Apkalpes piezīmes
Sākotnēji Mercury-Atlas 7 misijai bija paredzēts Donalds Sleitons ar Širru kā dublieri. Trenējoties centrifūgā, Sleitonam tika atklāta sirds aritmija, tādēļ viņš tika atstādināts no lidojuma. Ja Sleitons būtu lidojis MA-7, kosmosa kuģis būtu saukts par Delta 7 (ceturtais grieķu alfabēta burts kā ceturtais pilotējamais lidojums).
Kāja
Kājas ir dzīvnieku un cilvēka ķermeņa daļas, kas nodrošina pārvietošanos. Daudziem dzīvniekiem, kā arī cilvēkiem kājas galā ir pēda (dzīvniekiem saukta par ķepu), kas nodrošina ķermeņa stabilitāti, kā arī līdzsvaro ķermeņa spiedienu uz zemes. Divkājainiem mugurkaulniekiem par kājām sauc apakšējos locekļus, savukārt augšējos locekļus atkarībā no to izveidojuma sauc par rokām vai spārniem.
Mursija
Mursija ir pazīstama ar tradicionālajām Klusās Nedēļas procesijām. Apkārtnes ekonomika galvenokārt balstās uz tādu lauksaimniecības produktu audzēšanu kā citroni, apelsīni, tomāti un citi augi.
Tims Tomass
Spēlētāja karjera
2002. gadā T. Tomass pievienojās Bostonas "Bruins" vienībai, tās sastāvā aizvadot nākamās desmit sezonas un 2011. gadā kopā ar klubu izcīnot Stenlija kausu. Kā izslēgšanas kārtas vērtīgākais spēlētājs, ieguvis Kona Smita balvu, bet 2009. un 2011. gadā izcīnījis arī Vezinas balvu. 2014. gadā noslēdza karjeru.
Kušana
Kristalizācija ir process, kurā šķidrums pāriet cietajā fāzē. Tā ir pretējs process kušanai. Kristāliskām vielām kušanas temperatūra parasti sakrīt ar kristalizācijas temperatūru. Amorfām vielām mīksttapšanas temperatūru intervāls sakrīt ar stiklošanās temperatūru intervālu. Tīrus kristālisku vielu kausējumus ir iespējams pārdzesēt, zem kristalizācijas temperatūras. Šāda fāze nav stabila un niecīga mehāniskā iedarbība vai piemaisījumi var izraisīt strauju kristalizāciju. Kristalizācijas process ir eksotermisks un kristalizācijas siltums ir vienāds ar kušanas siltumu, tikai tam ir pretēja zīme.
Ar jēdzienu kristalizācija apzīmē arī kristālu veidošanos no pārsātināta šķīduma. Dažas vielas atmosfēras spiedienā, un liela daļa vielu pazeminātā spiedienā nekūst, bet sublimējas — pāriet gāzveida fāzē bez pārejas šķidrajā fāzē.
Havajas
Havajas ir astotais mazākais štats ASV, vienpadsmitais mazākais pēc iedzīvotāju skaita un trīspadsmitais blīvāk apdzīvotais štats ASV. Havaju štats ir vienīgais ASV, kura karogā vēl joprojām iekļauts Apvienotās Karalistes karogs.
12. Saeimas deputāti
2014. gada 4. oktobrī Latvijā notika 12. Saeimas vēlēšanas, kurās 12. Saeimā ievēlēja 100 deputātu.
Pirmās sēdes laikā Saeimas deputāti nobalsoja par Solvitas Āboltiņas apstiprināšanu deputātes amatā, jo  Jānis Junkurs bija atkārtoti iesniedzis iesniegumu par parlamentārieša mandāta nolikšanu.
Kalifornija
Vārds "Kalifornija" senāk apzīmēja lielu Ziemeļamerikas daļu, kuru pārvaldīja Spānija. Šo teritoriju kolonizēja Spānijas impērija kā daļu no Jaunās Spānijas. 1821. gadā Meksika ieguva neatkarību un Kalifornija kļuva par Meksikas sastāvdaļu. Līdz ar Meksikāņu-amerikāņu kara sākumu 1846. gadā neliela daļa amerikāņu ieceļotāju Sonomā pasludināja neatkarīgu Kalifornijas republiku. Lai gan tās eksistence nebija ilga, sacelšanās dalībnieku karogs kļuva par mūsdienu Kalifornijas karoga priekšteci.
Etimoloģija
Vārds Kalifornija, visticamāk, ir radies no iedomātas paradīzes, kurā valdījusi princese Kalafija un kuru apdzīvojušas melnās amazones. Stāts par Kalafiju ir atrodams spāņu piedzīvojumu rakstnieka Garsi Rodrigesa de Montalvo 1510. gadā izdotajā romānā Esplandiana piedzīvojumi (Las sergas de Esplandián). Pēc Montalvo rakstītā Princeses Kalafijas valstība bija tāla, ar zeltu bagāta zeme, kuru apdzīvoja grifini un citi savādi radījumi.
Ģeogrāfija
Aptuveni 45 procentus no visas štata teritorijas klāj meži. Kalifornijā ir vislielākās mežu platības no visiem štatiem, izņemot Aļasku. Daudzi no kokiem Kalifornijas mežos ir vecākie pasaulē. Viens no kokiem ir pat 4700 gadus vecs.
Matīšu pagasts
Matīšu pagasts ir viena no Valmieras novada administratīvajām teritorijām, Burtnieka ezera krastā. Robežojas ar sava novada Vecates, Bērzaines, Dikļu un Burtnieku pagastiem, kā arī Limbažu novada Braslavas un Brīvzemnieku pagastiem.
Ezeri
Pagasts robežojas ar ceturto lielāko Latvijas ezeru Burtnieku, kura piekrastē Matīšu pagastā atrodas Ķīkurleja — plaša, mitra, zāļaina josla.
Purvi
Biedrus purvs (89 ha), Baidiņu purvs (75 ha), Zīles - Dreimaņu purvs (38 ha), Maigas purvs (30 ha) un Ķēkuru purvs (11 ha)
Kalifornija
Klimats
Kalifornijas kalnu austrumu pusē ir izveidojusies lietus ēna, kas veicina tuksnešu veidošanos. Augstākos tuksnešos parasti ir karstas vasaras un aukstas ziemas, kamēr zemākos tuksnešos ir karstas vasaras un ne pārāk aukstas ziemas. Nāves ieleja, tuksnesis zem jūras līmeņa, tiek uzskatīts par karstāko vietu Ziemeļamerikā; augstākā temperatūra tika fiksēta 1913. gada 10. jūlijā, tie bija 57 °C.
Vēsture
Spāņu misionāri mūsdienu štata piekrastē ierīkoja apmēram divdesmit misijas un pilsētiņas, kuras kļuva pazīstamas kā Augškalifornija (Alta California). Pirmo misiju 1769. gadā ierīkoja mūsdienu Sandjego. Pēc Meksikas neatkarības kara (1810-1821) Kalifornija iekļāvās Meksikas sastāvā. Sākot no 19. gadsimta 20. gadiem, teritorijā sāka ierasties pārceļotāji no austrumiem, bet piekrastē savus atbalsta punktus ierīkoja Krievija (galvenais krievu atbalsta punkts šeit bija mūsdienu Fortrosa (Fort Ross)).
Mutācija
Poliploīdija
Dzīvniekiem poliploīdiju nenovēro. Spriežot pēc trisomiķiem, vairākas hromosomu kopijas rada letālu iznākumu. Poliploīdija ir galvenais evolūcijas mehānisms augiem. Ir noskaidrots, ka 47% ziedaugu ir poliploīdi. Starp tiem ir daudzi nozīmīgi graudaugi — kvieši, kukurūza, kokvilna, cukurniedres, kā arī augļaugi — arbūzi, banāni, āboli. Poliploīdi parasti rodas hibridizācijas rezultātā. Kad divas dažādas sugas sakrustojas, organismam, ko sauc par hibrīdu, var būt liekas hromosomas. Ja tā ir noticis, tad mejozes laikā hromosomas nevar konjugēt un organisms nav auglīgs. Arī dzīvnieku hibridizācijas rezultātā var rasties sterili pēcnācēji. Piemēram, ja sakrusto zirgu ar ēzeli, rodas mūlis, kas nav spējīgs radīt pēcnācējus. Ja augiem pēc hibridizācijas notiek hromosomu skaita dubultošanās, tad rodas pārskaita hromosomu komplekts un mejozes laikā hromosomas var veidot pārus (konjugēt).
Hromosomu struktūras pārmaiņas
Dažādi vides faktori, piemēram, radiācija, noteiktas organiskās vielas vai pat vīrusi var izraisīt hromosomu pārrāvumus. Dažkārt vienas vai vairākuhromosomu sarautie gali nesavienojas tādā pašā kārtībā, kādā tie bija pirms bojājuma. Tas rada pārmaiņas hromosomu struktūrā. Inversijas gadījumā hromosomas segments ir apgriezts par 180 grādiem. Gēna vietas maiņa var pārmainīt gēna aktivitāti. Translokācijas gadījumā notiek hromosomu segmentu pārvietošanās no vienas nehomoloģiskas hromosomas uz citu. Pēc translokācijām heterozigotiskiem indivīdiem parasti ir samazināta auglība anomālu gametu veidošanās dēļ. Delēcijas gadījumā tiek norauts hromosomas gals vai arī divu vienlaicīgu pārrāvumu dēļ tiek zaudēts hromosomas iekšējais segments. Delēcija parasti izraisa anomālijas, pat ja ir bojāta tikai viena hromosoma no pāra. Duplikācijas gadījumā kāds hromosomas segments ir dubultojies. Duplikācijas var rasties dažādā ceļā. Kādas hromosomas zaudētais segments vienkārši var pievienoties tās homologam, vai arī var notikt nevienādā krustmija, kuras rezultātā vienā hromosomā ir duplikācija, otrā — delēcija. Gēnu daudzkārtējās kopijas var mutēt atšķirīgi, tādējādi nodrošinot sugai papildu ģenētisko mainību. Piemēram, cilvēkam ir vairāki cieši saistīti cilvēka globīna gēni (hemoglobīna sastāvdaļa, kas transportē skābekli). Šādi gēni ir radušies duplikācijas rezultātā, kurai ir sekojušas katra gēna mutācijas.
Gēnu mutācijas
Krasās punktveida mutācijas
Fāžu stāvokļa diagramma
Fāžu stāvokļa diagramma tīrām vielām
Vienkāršākās fāžu stāvokļa diagrammas ir tīrām vielām. Tur parasti attēlo vielas agregātstāvokli atkarībā no temperatūras (parasti uz X ass) un spiediena (parasti uz Y ass). Šajās diagrammās var parādīt visas vielai iespējamās fāzes. Diagrammā parasti tiek aprakstīts nemainīgs daudzums (masa) vielas, tur netiek parādītas tilpuma izmaiņas, jo tilpums tāpat ir atkarīgs no spiediena un temperatūras (ja masa nemainās). Dažreiz lieto stāvokļa diagrammas, kur norādīts arī tilpums. Tādas diagrammas ir trīsdimensionālas.
Daudzām vielām ir iespējamas vairākas cietās fāzes, un ir iespējami vairāki trīskāršie punkti, starp divām kristāliskajām fāzēm un šķidrumu, divām kristāliskajām fāzēm un gāzi, vai trim kristāliskajām fāzēm.
Meitene ar pērļu auskaru
Apraksts
Glezna ir parakstīta (IVMeer), taču nav datēta; tāpat nav skaidrs, vai glezna ir pasūtījuma darbs, taču tā, iespējams, nav tikusi gleznota kā portrets, jo neatbilst sava laika portretēšanas standartiem. Uzskata, ka gleznā attēlotā meitene varētu būt bijusi Vermēra meita Marija, kurai gleznas tapšanas brīdī varēja būt apmēram 12 gadu, taču viņas tēlojums varētu liecināt, ka tēls ir alegorisks. Zināmā mērā modele līdzinās arī meitenei no Vermēra gleznas "Glezniecības māksla".
26. novembris
Vārda dienas
Konrāds, Sebastians, Sebastijans
1,6-Heksāndiols
Izmantošana
1,6-Heksāndiolu plaši izmanto poliesteru un poliuretānu iegūšanai polimēru rūpniecības vajadzībām. To izmanto arī oksepāna iegūšanai, ciklizējot ar dimetilsulfoksīdu 190 °C temperatūrā.
Annie
Anne Lilija Berge Stranna (no; dzimusi Tronheimā, Norvēģijā), plašāk pazīstama ar savu skatuves vārdu Annie, ir norvēģu ierakstu māksliniece un dīdžeja. Viņa uzsāka savu karjeru 1999. gadā ar singlu The Greatest Hit. Par debijas albumu Anniemal viņa saņēma starptautisku atzinību, it īpaši no mūzikas blogeriem.
Maltas pagasts
Vēsture
Līdz 1925. gadam Maltas pagastu sauca par Rozentavas pagastu, tā nosaukums bija aizgūts no Rozentavas muižas, kas 18. gadsimta sākumā piederēja A.Felkerzāmam, 18. gadsimta beigās un 19 gadsimta 1. pusē — Šadursku, bet 19. gadsimta 2. pusē — Bogomelecu dzimtai. 1836. gadā caur tagadējā Maltas pagasta teritoriju tika izbūvēts Pēterburgas — Varšavas lielceļš, bet 1861. gadā dzelzceļa līnija Pēterburga—Varšava, 1901. gadā atklāta dzelzceļa stacija Antonopole. Pie Rozentavas muižas (pl) virzienā uz jaunuzbūvētās dzelzceļa stacijas pusi veidojās jauna apdzīvota vieta Borovaja (ru, no  бор - sils), kas, pateicoties izdevīgajam novietojumam četru ceļu krustojumā un dzelzceļa malā, drīz kļuva par galveno apkārtnes tirdzniecības vietu.
Valsts nozīmes pieminekļi
Vietējās nozīmes arhitektūras piemineklis - Maltas zirgu pasta stacija, celta 19. gadsimta vidū, ir senākā Maltas ēka, kura saglabājusies līdz mūsu dienām.
1941. gada jūnija deportācijas
Deportācijas Latvijā
Kopā no 1941. gadā izsūtītajiem gāja bojā 4884 cilvēki, kas sastāda 34% no visiem deportētajiem.
Vanema
Vanema (arī Vanemana) bija zeme (la) Baltijas jūras piekrastē, kas robežojās ar Ventavas un Bandavas zemēm rietumos un zemgaļiem piederošajām zemēm dienvidos. Vanema bija daļa no 13. gadsimta sākumā pieminētās Miera Kursas (la, senvācu: dat Vredecuren land), kuras iedzīvotāji bija kurši un baltijas somu ciltis, iespējams, tagadējo Kurzemes līvu priekšteči.
Nosaukums
Vanemas nosaukums pirmo reizi pieminēts 1231. gada 17. janvāra līgumā starp kuršiem un Romas pāvesta vietvaldi Alnas Balduīnu. Līguma slēdzēju sarakstu ievadīja Kursas zemju nosaukumi — Bandava un Vanemane (pagani de Curonia, scilicet de Bandowe, de Wanneman, de citra Winda). Šajās zemēs atradās 11 vārdā nosauktie un daudzi citi ciemi: Renda, Valgale, Matkule, Vāne, Pūre, Iģene, Kandava, Ansiņi, Talsi, Ārlava, Pope (Rende, Walegalle, Matichule, Wanne, Pyrre, Ugenesse, Candowe, Anzes, Talse, Arowelle, Pope et pluribus aliis.)
JFK Olimps
Komandas sastāvs
Uz :
Zirņi (ciems)
Zirņi (agrāk arī Zirņu muiža, Zierņu muiža) ir ciems Saldus novada Zirņu pagastā, pagasta centrs. Izvietojies pagasta vidienē pie autoceļa A9 17 km no novada centra Saldus un 135 km no Rīgas.
Varavīksne (studenšu korporācija)
Mērķi
Studenšu korporācijas Varavīksne mērķi - apvienot studentes ar nacionāli valstiskiem uzskatiem; audzināt viņas par krietnām un apzinīgām Latvijas pilsonēm; atbalstīt viņu zinātnisko darbību un veicināt garīgās intereses; attīstīt un izkopt mākslas izpratni; ieaudzināt interesi uz katru darbu; nostiprināt tautas vienības ideju un pienākumu apziņu pret sevi, sabiedrību un valsti.
Krāsas
Korporācijas Varavīksne krāsas ir zils-zelts-violets, kas simbolizē:
Florida
Vēsture
Arheoloģiskie izrakumi Floridā liecina par to, ka šī vieta ir bijusi apdzīvota jau vairākus tūkstošus gadu pirms šeit apmetās eiropieši. No daudzajām iezemiešu ciltīm, lielākās ir bijušas kalusi, tekesti, timukuāni un tokobago.
Modernisms
Izveidošanās un ietekmes avoti
Modernistus satrauca tehnoloģiju attīstības ietekme uz indivīdu un sabiedrību, industrializācija, bet vēlāk satriecošu iespaidu atstāja nepieredzēti postošais Pirmais pasaules karš.
Eiropas autoceļš E09
Eiropas autoceļš E09 ir daļa no Starptautiskā E ceļu tīkla. Tas ved no Orleānas Francijā uz Barselonu Spānijā.
Miera Kursa
Iedzīvotāji
Miera Kursas iedzīvotāju sastāvs bija neviendabīgs. Tās piekrastes rajonus gar Rīgas jūras līci un Irbes šaurumu apdzīvoja līvi un Sāmsalas ieceļotāji. Tālāk iekšzemē mitinājās viņu sabiedrotie kurši.
Sējas zirņi
Pasugas
Zirņi sīkāk dalās vairākās pasugās, piemēram,
Gižicko apriņķis
Gižicko apriņķis ir apriņķis Polijā, Varmijas-Mazūrijas vojevodistes austrumdaļā. Robežojas ar Varmijas-Mazūrijas vojevodistes Vengoževo, Goldapas, Olecko, Elkas, Pišas, Mrongovo un Kentšinas apriņķiem.
Marihuāna
Iegūšana un izmantošana
Kaņepes audzē gan iekštelpās, gan siltumnīcās, gan arī āra apstākļos. Kaņepes dažkārt audzē ar hidroponikas metodi — bez augsnes, ūdens šķīdumā ar minerālvielām un zem intensīvas mākslīgās gaismas. Marihuānu iegūst, izžāvējot (un dažreiz sasmalcinot) kaņepju ziedus (zemākas kvalitātes marihuānā arī lapas un kātus).
Psiholoģiskās parādības
Lietojot marihuānu, rodas eiforija, apziņas izmaiņas, miegainība un pasīva uzvedība. Pastiprinās humora izjūta un interese par garīgām vērtībām. Novērojama vāja psihedēliskā pieredze: paaugstinās skaņu, krāsu, garšas uztvere un rodas laika izjūtas traucējumi (laiks it kā stipri palēninās). Dažkārt rodas pastiprināta baiļu sajūta (īslaicīga paranoja, kas liek lietotājam būt pārlieku uzmanīgam), taču paškontrole gandrīz vienmēr saglabājas (marihuānas lietotāji spēj normāli uzvesties sabiedriskās vietās, atšķirībā, piemēram, no alkohola lietotājiem). Ļoti retos gadījumos ir iespējama panikas lēkme. Izteikti negatīvie efekti ir atmiņas traucējumi un koncentrēšanās grūtības. Ne visas parādības vienmēr izpaužas, dažreiz tās var būt savādākas un iepriekš nepieredzētas, un ļoti liels faktors šo parādību izpausmē ir cilvēka garīgais stāvoklis, vide, garastāvoklis un citi faktori.
Ilgtermiņa lietošana un bīstamība
Ņemot vērā eksperimentus ar laboratorijas dzīvniekiem, noskaidrots, ka organisms spēj panest 1000 mg/kg tetrahidrokanabinola (THC), tādējādi 70 kg smagam cilvēkam nāvējošā deva ir 70 g tīra THC, kas ir ap 5000 reižu lielāks daudzums, nekā nepieciešams apreibinošā efekta sasniegšanai. Marihuānas pārdozēšanas gadījumi medicīnā līdz šim nav konstatēti, bet ir reģistrēti miršanas gadījumi, kas netieši saistīti ar marihuānu, piemēram — Lielbritānijā reģistrēti vairāki nāves gadījumi, kad ļoti liela daudzuma marihuānas izsmēķēšanas dēļ vai marihuānas un alkohola kombinēšanas dēļ cilvēkam uznāk vemšana un cilvēks ar saviem vēmekļiem aizrijas, kas var novest pie letāla iznākuma.
Pārmērīga un ilgstoša marihuānas smēķēšana var radīt motivācijas zudumu (amotivācijas sindromu). Neskatoties uz to, ka marihuānas sastāvā ir kanabidiols, kas medicīniski iedarbojas kā atipiskais neiroleptiķis, halucinogēnā THC koncentrācija marihuānā ir augstāka, un marihuānas lietošana cilvēkiem ar psihotiskiem traucējumiem vai šizofrēniju var šīs slimības saasināt. Tāpat regulāra marihuānas smēķēšana pusaudžu gados (no 12 gadu vecuma) vai pat no bērnības var samazināt intelektuālās, uzmanības un atmiņas spējas. Tomēr pētījumi par marihuānas smēķēšanu vēlākos dzīves posmos (pēc 18 gadu vecuma) nav pierādījuši marihuānas negatīvi paliekošu ietekmi uz šiem trim aspektiem.
Kaņepju šķirnes
Marihuānu visbiežāk iegūst no īpašām kaņepju šķirnēm, kas ir selekcionētas īpaši marihuānas iegūšanai un ir ar augstu THC saturu. Uz pasaules mūsdienās ir tūkstošiem dažādu šādu kaņepju šķirņu. Ļoti bieži šīs šķirnes nepārstāv 100% noteiktu kaņepju sugu, bet ir sējas un Indijas kaņepju (un pat savvaļas kaņepju) sugu hibrīdi.
Lietošanas izplatība
Pēc Slimību profilakses un kontroles centra datiem 2010. gada beigās narkoloģiskajā uzskaitē no kaņepju izstrādājumu atkarības ārstējās 72 cilvēki. Salīdzinot ar citām psihotropajām vielām, tas gan ir diezgan nedaudz, piemēram, ar alkohola atkarību 2010. gada beigās narkoloģiskajā uzskaitē kopā bija 24 998 cilvēki (alkohola lietotāju skaits gan ir astoņas reizes lielāks).
Spānijas pilsoņu karš
Latviešu karavīri
1939. gada februārī pārējie latviešu karavīri šķērsoja Spānijas-Francijas robežu un tika internēti franču nometnes latviešu barakā (15 Compania Letton). Padomju diplomāti dažiem internētajiem, kā Rūdolfam Lācim (Vilkam), izkārtoja atļaujas caur Havras ostu ar padomju kuģi izbraukt uz Ļeņingradu. Pārējiem internētajiem latviešiem, arī Žanim Folmanim (Grīvam), Višī Francija ļāva atgriezties dzimtenē tikai pēc Latvijas okupācijas 1940. gadā, kad vēl bija spēkā 1940. gada 28. septembra draudzības līgums starp PSRS un Vāciju. Daži latvieši palika Francijā un Otrā pasaules kara laikā darbojās franču pagrīdē pret vācu okupantiem.
Datortīkls
Tīkla karte
Tīkla kartes izvēle ir atkarīga no izvēlētās tīkla topoloģijas un aparatūras. Tīkla datoriem parasti izmanto 10 vai 100 Mb/s tīkla kartes. Lai tīkls strādātu efektīvāk, serverim izvēlas jaudīgāku tīkla karti.
Pēc savienojuma ar datora pamatplati(mātesplate), tīklakartes(tīkla saskarnes plate) iedala:
Organizatoriskais izmērs
Tīklus parasti pārvalda organizācijas kam tie pieder. Privātas organizācijas mēdz izmantot kombināciju ar iekšējiem un ārējiem tīkliem. Tie var arī piedāvāt tīkla pieeju internetam, kam nav viena konkrēta īpašnieka un kurš pieļauj virtuāli neizsmeļamu globālo savienojamību.
Lilija glečers
Pie Lilija glečera austrumu malas Dokerija kalna pakājē izvietojusies vācu polārstacija Lillīmarlēna, kuras vārds veidots no glečera un populārās vācu dziesmiņas Lili Marleen nosaukumiem.
Indiāna
Indiāna ir viens no Amerikas Savienoto Valstu 50 štatiem, kurš atrodas Vidējo rietumu reģionā. Indiānas administratīvais centrs ir Indianapolisa. Kopš 2005. gada 10. janvāra štata gubernators bija Mičs Danielss (Mitch Daniels). Indiāna bija 19. štats, kas pievienojās Amerikas Savienotajām Valstīm.
Aidaho
Aidaho (ID ) ir viens no Amerikas Savienoto Valstu štatiem, kas atrodas ASV ziemeļrietumos. Štats robežojas ar Jūtas, Montānas, Nevadas, Oregonas, Vaiomingas, un Vašingtonas štatiem, kā arī ar Kanādu — Britu Kolumbijas provinci. Aidaho un Britu Kolumbijas robeža ir 77 km gara.
Iedzīvotāji
Pēc ASV Tautas skaitīšanas biroja datiem, 2020. gadā Aidaho iedzīvotāju skaits bija 1 839 106 cilvēki, tādējādi konstatējams 17% iedzīvotāju skaita pieaugums, salīdzinot ar 2010. gada tautas skaitīšanas datiem. Pēc iedzīvotāju skaita pieaguma tempiem pēdējā desmitgadē Aidaho ir 2. vietā starp 50 štatiem (1. ir Jūta), šo pieaugumu veido gan dabiskais pieaugums, gan imigrācija (pārsvarā — iebraucēji no citiem štatiem). Pēc Amerikāņu sabiedrības aptaujas (American Community Survey) rezultātiem, spāņu izcelsmes amerikāņi un latīņamerikāņi ir 12,2% (bieži tiek skaitīti pie baltajiem amerikāņiem) no štata iedzīvotāju skaita.
Ģeogrāfija
Aidaho robežojas ar sešiem ASV štatiem — Vašingtonu un Oregonu rietumos, Nevadu un Jūtu dienvidos, Montānu un Vaiomingu austrumos un ar Kanādas provinci Britu Kolumbiju ziemeļos.
Ekonomika
Nozīmīga tautsaimniecības nozare Aidaho ir lauksaimniecība. Salīdzinoši daudz audzē kartupeļus, tādēļ viens no štata neformālajiem nosaukumiem ir "kartupeļu štats" (Potato state). Kartupelis ir arī viens no štata simboliem. 19. gadsimta sākumā Aidaho daudz tika iegūtas kažokādas. 19. gadsimta vidū atrada zeltu, un līdz ar to sekoja liels kolonistu pieplūdums. Tā kā Aidaho iegūst daudz un dažādus derīgos izrakteņus, tad vēl viens tā neformālais nosaukums ir "dārgakmeņu štats" (Gem state).
Arcjoms Vasjkovs
Arcjoms Vasjkovs (dzimis, Gomeļā) ir Baltkrievijas futbolists, pussargs, kurš spēlē FC Gorodeya.
Kanzasa
Kanzasa robežojas ar Kolorādo, Misūri, Nebraskas un Oklahomas štatiem. Kanzasā, Osbornas grāfistē, atrodas Ziemeļamerikas ģeogrāfiskais centrs, kā arī ASV pamatdaļas (t.i. bez Aļaskas un Havaju štatiem) ģeogrāfiskais centrs, kurš atrodas Smita grāfistē.
Ilinoisa
Ilinoisa robežojas ar Aiovas, Indiānas, Kentuki, Misūri un Viskonsinas štatiem, kā arī ar Lielo ezeru — Mičiganu. Ezeram ir arī ūdens robeža ar Mičiganas štatu.
Vēsture
Ap 1839. gadu štata teritorijā uzplauka mormoņu pilsēta Navu (Nauvoo), konkurējot ar Čikāgu. 1844. gadā tika nogalināts mormoņu līderis Džozefs Smits un mormoņi masveidā devās uz rietumiem.
Santafē
Iedzīvotāji
Santafē pilsētā 2020. gadā dzīvoja 87 505 iedzīvotāji.
Pasaules Banka
Starptautiskais investīciju strīdu izšķiršanas centrs
Starptautiskais investīciju strīdu izšķiršanas centrs veicina ārvalstu investīciju piesaistīšanu nodrošinot mierizlīguma un arbitrāžas iespējas strīdu gadījumā, tādējādi sekmējot savstarpēju uzticību starp valstīm un ārvalstu investoriem. Daudzi starptautiskie līgumi saistībā ar investēšanu atsaucas uz Starptautiskā investīciju strīdu izšķiršanas centra arbitrāžas iespējām
Pasaules Bankas projekti pasaulē
Pasaules Banka ir pasaules lielākais attīstības palīdzības sniedzējs, katru gadu izsniedzot jaunus kredītus, kas kopsummā sastāda aptuveni 20 miljardus ASV dolāru, taču Pasaules Banka, protams, nav vienīgais palīdzības sniedzējs, tādēļ tā arī veic būtisku lomu koordinācijā ar citām palīdzības organizācijām — privātām, valsts iestādēm, nevalstiskām un starptautiskām — lai pārliecinātos, ka iedalītie resursi valstu attīstības veicināšanai tiek izlietoti maksimāli efektīvi.
Pasaules Bankas projekti Latvijā
1992. gada oktobrī Latvijai tika piešķirts pirmais Pasaules Bankas kredīts 45 miljonu ASV dolāru apmērā — tas nodrošināja palīdzību nekavējošai ekonomisko reformu ieviešanai un kliedēja kritiski nepieciešamo importa deficītu.
Bridžs
Pārskats
Katram spēlētājam tiek izdalītas 13 kārtis. Spēles mērķis ir pārim kopā paņemt pēc iespējas vairāk stiķu. Stiķis sākas, kad spēlētājs uzliek kārti. Katram spēlētājam pulksteņrādītāja kustības virzienā ir jāuzliek viena kārts. Spēlētājam jāliek kārts tajā pašā mastā, kurā lika pirmais spēlētājs. Ja viņam nav šajā mastā kāršu, viņš var likt jebkuru kārti. Stiķi paņem tas, kurš uzliek spēcīgāko kārti pirmā spēlētāja uzliktajā mastā. Spēcīgākā kārts ir dūzis, tam seko karalis, dāma, kalps, un tālāk 10 līdz 2. Izņēmums ir tad, ja kāds spēlētājs, kuram prasītā masta nav, ir uzlicis kārti trumpes mastā — tad tas, kas ir uzlicis trumpi iegūst stiķi (ja vairāki ir uzlikuši kārti trumpes mastā — stiķi iegūst tas, kas ir uzlicis spēcīgāko trumpi). Tas spēlētājs, kas paņēma stiķi tālāk liek nākamo kārti un sāk jaunu stiķi.
Izspēle
Izspēles beigās tiek saskaitīti punkti. Izspēlētājs ar partneri iegūst punktus, ja viņš ir paņēmis apsolīto stiķu daudzumu. Ja viņš to nav izdarījis, punktus iegūst pretinieki. Bonusa punkti tiek iegūti, ja ir uzsolīts un izspēlēts geims — kontrakts, kas ir vismaz 3NT, 4 ♥, 4♠, 5♣ vai 5 ♦. Ja ir izspēlēts šlems (kontrakts vismaz 6. līmenī — ir apsolīts paņemt vismaz 12 stiķus), iegūst vēl lielākus bonusus. Kontraktu 7. līmenī sauc par lielo šlemu un tas sniedz arī vēl lielākus bonusus.
Aiova
Aiova (en, ) ir viens no Amerikas Savienoto Valstu štatiem, kas atrodas Vidējo Rietumu reģionā, un kuru no austrumiem apskalo Misisipi, bet no rietumiem — galvenokārt Misūri upe. Kopumā Aiova robežojas ar sešiem štatiem — Minesotu ziemeļos, Viskonsinu ziemeļaustrumos, Ilinoisu austrumos, Misūri štatu dienvidos, Nebrasku rietumos un Dienviddakotu ziemeļrietumos.
Pāvels Riževskis
Karjeru uzsācis Baltkrievijas 2. līgas klubā FK Molodečno, bet vēlāk ir spēlējis dažādos Latvijas Virslīgas klubos, piemēram, Skonto FC un Dinaburg FC. 2005. gadā no Dinaburg ir ticis izīrēts Kazahstānas klubam FK Tobol Konstanaj. 2008. gada sezonā spēlējis Baltkrievijas klubā FK Dinamo Brest, bet pēc tam atgriezies Latvijā, pievienojoties Virslīgas klubam SK Blāzma. 2012. un 2013. gadu spēlēja Latvijas 1. līgā, attiecīgi klubu Ilūkstes NSS un BFC Daugavpils (tolaik — BFC Daugava) sastāvā, abās sezonās kļūstot par 1. līgas čempionu. 2014. gadā kopā ar BFC Daugavpils atgriezies Virslīgā.
Gribas triumfs
Sižets
1. diena: Filma sākas ar Hitlera lidmašīnas lidojumu cauri mākoņiem un pāri Nirnbergai, kur pulcējas kongresa dalībnieki. Redzams kā lidmašīnas ēna slīd pāri sīciņajām figūrām, kas maršē pa pilsētas ielām. Lidojumu pavada mūzika no Riharda Vāgnera operas Nirnbergas meistardziedoņi (vāc. Die Meistersinger von Nürnberg), kas, lidojot pār pilsētu, lēnām pārvēršas nacistiskās partijas himnā, lai lidmašīnai nolaižoties atkal pārietu Vāgnera mūzikā. Jau lidmašīnai nolaižoties Hitleru sveic sajūsmināts pūlis un viņš smaidīgs turpina ceļu, ar mašīnu braucot cauri pilsētai, atbildēdams tautas sveicieniem. Ierodas viesnīcā, pie kuras vēlāk naktī sākas lāpu gājiens.
3. diena: Diena sākas ar hitlerjūgenda parādi, kuras laikā Hitlers uzrunā jauniešus. Pēc tam Hitlers un citi klātesošie nacistu līderi dodas pieņemt vērmahta parādi. Naktī Hitlers lāpu gaismā uzrunā partijas mītiņu.
Aleksandrs Ivanovs (futbolists)
Aleksandrs Ivanovs (dzimis, Daugavpilī) ir bijušais Latvijas futbolists, aizsargs.